Държавен вестник, бр. 74, 2024 г., стр. 24

СТР.  24	
Д Ъ Р Ж А В Е Н  В Е С Т Н И К 	
БРОЙ  74
сами да вземат решенията за живота си 
и те да бъдат уважавани. Това е начин 
да се спре цикълът на насилие.
• Денонощен достъп – Пострадалото лице, 
което бяга от домашно насилие, няма 
много възможности за изход от дома. По­
някога шансът да се спаси е еднократен, 
затова достъпът до защитеното жилище 
е денонощен.
• Конфиденциалност – Без съгласието на 
пострадалото лице не се дава информа­
ция нито в защитеното жилище, нито 
извън него. Изключение се прави само 
при заплаха за живота и здравето на 
лицата и децата.
• Работа в екип – Персоналът на услугата 
работи в екип и информацията се пре-
предава между дежурните специалисти 
постоянно и интензивно. Всеки детайл от 
динамиката на конкретния случай има 
значение за безопасността на пострада­
лите лица.
• Демократичните структури на управле­
ние – Защитеното жилище е място, къ­
дето пострадалите от домашно насилие 
се учат да възвърнат автономността и 
контрола над собствения си живот. Упра­
влението на услугата предполага правила, 
в които настанените имат възможност 
да участват активно в планирането на 
собствения си живот и в управление на 
ежедневието в услугата.
V. Вход
1. Информиране и насочване към услугата
• Всяко лице, пострадало от домашно на­
силие, може да се обърне директно към 
услугата по всяко време на денонощието;
• Националната телефонна линия за помощ 
на лица, пострадали от домашно насилие 
или в риск, насочва към защитени жи­
лища на цялата територия на Република 
България;
• Дирекции „Социално подпомагане“ 
информират пострадалите лица за за­
щитените жилища на територията на 
общината, без да се посочва точен адрес 
на защитеното жилище;
• Районните управления на МВР инфор­
мират и насочват към защитени жилища 
по район, без да се посочва точен адрес 
на защитеното жилище;
• Районните съдилища информират за за­
щитени жилища в съдебния район, без 
да се посочва точен адрес на защитеното 
жилище;
• Болници, здравни услуги и медицински 
структури може да информират и насочват 
към защитени жилища, без да се посочва 
точен адрес на защитеното жилище;
• Чрез специализираните и социалните 
услуги се информират и насочват към 
защитени жилища;
• Органите на местната администрация 
информират и насочват към защитени 
жилища;
• Обществените посредници – местни 
омбудсмани в общините, могат да ин­
формират и насочват към защитени 
жилища, без да се посочва точен адрес 
на защитеното жилище.
2. Условия за прием в защитено жилище 
на пострадали лица от домашно насилие
• В защитено жилище могат да се приемат 
лица, които са се заявили сами, че са 
пострадали от домашно насилие;
• Пострадалите лица могат да бъдат при­
ети в защитено жилище, след като са се 
заявили като жертви на домашно насилие 
пред държавните органи и организации­
те по ЗЗДН и след като са ги насочили 
към защитеното жилище, в зависимост 
от спецификата на случая;
• В защитеното жилище се приемат лица 
24 часа в денонощието;
• За всяко прието лице се съставя прото­
кол, който се подписва при приема от 
дежурния служител в защитеното жили­
ще, от една страна, и от лицето, от друга 
страна. Протоколът се вписва в дневника 
за приемане в защитеното жилище;
• В срок 24 часа от приемането на лицето 
се уведомяват органите на МВР. При 
изпълнение на служебните си задълже­
ния полицейските служители могат да 
посещават защитените жилища съобразно 
функционалната си компетентност;
• При прием на дете – свидетел или по­
страдало от домашно насилие, незабавно 
се уведомява и дирекция „Социално 
подпомагане“ по адрес на защитеното 
жилище;
• Дирекция „Социално подпомагане“ по 
адрес на защитеното жилище се уведомя­
ва и при настанени лица, които попадат 
в обхвата на чл. 8, ал. 1, т. 4, буква „б“ 
от ЗЗДН. 
VI. Процедура по предоставяне на услугата
Предоставянето на специализираната услу­
га „Защитено жилище“ се организира поотдел­
но за пострадали от домашно насилие жени 
и за пострадали от домашно насилие мъже, 
като задължително се осигурява безопасност 
на пострадалото лице чрез запазване в тайна 
на адреса на защитеното жилище.
Срок за настаняване
Пострадалото лице и неговите деца се на­
станяват в защитеното жилище с максимален 
срок на престой до 12 месеца. Удължаването 
на срока е допустимо (не повече от 6 месеца 
еднократно) при извънредни обстоятелства, 
породени от риск за живота и здравето на 
пострадалите лица, който не е преодолян към 
изтичане на крайния срок.